<p style="text-align: justify;"><strong>मुंबई</strong>। नेशनल इंफास्ट्रक्चर एंड इनवेस्टमेंट फंड (एनआईआईएफ) विभिन्न वृहत परियोजनाओं के वित्त पोषण के लिए 2 अरब डॉलर का दीर्घकालीन कोष शुरू करेगा। नये कोष का पंजीकरण पहले ही हो चुका है। एनआईआईएफ के पास पहले से दो कोष एनआईआईएफ मास्टर फंड तथा कोषों का कोष (फंड आॅफ फंडसी) है। जहां मास्टर फंड के तहत कंपनियों में सीधे निवेश किया जाता है वहीं &lsquo; फंड आफ फंड्स &rsquo; के अंतर्गत वैसे कोष में निवेश किया जाता है जिसका प्रबंधन तीसरा पक्ष करता है। एनआईआईएफ के प्रबंध निदेशक सुजय बोस ने यहां एक कार्यक्रम में कहा कि इसमें एक तीसरा कोष है जिसे तैयार कर रहे हैं। कोष का आकार दो अरब डॉलर होगा। उन्होंने कहा कि नए कोष में प्रमुख ढांचागत परियोजनाओं पर ध्यान दिया जाएगा और हमें ऐसे भागीदारों की तलाश है जो हमारे साथ दीर्घकालीन जोखिम लेने को इच्छुक हों।</p>
