<p style="text-align: justify;"><strong>&nbsp; बुरहानपुर </strong>।&nbsp; अर्वाचीन इंडिया स्कूल में डॉक्टर्स-डे के उपलक्ष्य में शहर के चिकित्सकों का सम्मान समारोह आयोजित किया गया। इसमें डॉ. विभूति शास्त्री, डॉ. कुलदीप पटेल, डॉ. प्रवीण पाटिल, डॉ. रमेश महाजन एवं अन्य चिकित्सक उपस्थित रहे। संस्था के जनसंपर्क अधिकारी मिर्जा राहत बेग ने बताया कि अर्वाचीन परिसर में डॉक्टर्स के अनुरूप सजावट की गई। अर्वाचीन इंडिया के नन्हे बच्चों द्वारा लघु नाटिका, वार्तालाप गतिविधि, समूह गायन आदि प्रस्तुत किए गए। विद्यालय द्वारा समय-समय पर इस तरह के आयोजन करने का ध्येय बच्चों में हर पेशे के प्रति सम्मान की भावना जागृत करना है। अतिथियों का स्वागत शाला के शैक्षणिक प्रमुख सुरेश नायर ने किया। इस अवसर पर निर्देशिका राखी मिश्रा एवं विद्यालय प्राचार्य उज्ज्वल दत्ता ने उपस्थित चिकित्सकों का स्मृति चिन्ह भेंट कर सम्मान किया। मुख्य प्रशासनिक अधिकारी विशाल गोजरे ने समाज के उत्थान में चिकित्सकों के योगदान पर प्रकाश डाला। अध्यक्षीय भाषण में राखी मिश्रा ने कहा कि समाज में चिकित्सकों की महती भूमिका होती हैं। शिक्षक यदि आचार-विचार, नवाचार एवं संस्कार देते हैं तो चिकित्सक अपने उपचार द्वारा स्वस्थ समाज का निर्माण करते हैं। प्राचार्य उज्जवल दत्ता ने भी चिकित्सकों का धन्यवाद करते हुए विद्यालय में स्वस्थ वातावरण बनाए रखते हुए उनसे विचार-विमर्श किया। उपप्राचार्य प्रतिभा पटेल ने आभार प्रदर्शन करते हुए कहा कि हर व्यवसाय की गरिमा उससे जुड़े स्वस्थ विचारों एवं शुद्ध हृदय से समर्पित होकर कार्य करने में है। संस्था अध्यक्ष अमित मिश्रा ने भी शहर के सभी चिकित्सकों को विश्व चिकित्सक दिवस की अग्रिम बधाई दी।</p>
