<p style="text-align: justify;"><strong>गंधवानी</strong>। मंदसौर और सतना में मासूम बालिकाओं के साथ हुई दुष्कर्म की घटना को लेकर गंधवानी में नवरंग मित्र मंडल की नन्ही बालिकाओं के द्वारा कैंडल मार्च निकालकर मुख्यमंत्री के नाम ज्ञापन गंधवानी तहसीलदार आरके गुहा को सौंपा ज्ञापन के माध्यम से बालिकाओं ने कहा कि मुख्यमंत्री से निवेदन है कि हम मंदसौर एवं सतना में हुई मासूम बालिकाओ से दुष्कर्म की घटना की कड़ी निंदा करते हैं और दुष्कर्म के आरोपियों को फांसी की सजा देने की मांग करते हैं और इस तरह की घटना के लिए जरूरी सख्त कानून और कानून में संशोधन भी किया जाए जिससे देश कि बच्ची सुरक्षित रह कर बाहर जा सके और अपने आप को सुरक्षित महसूस करें। साथ ही नवरंग मित्र मंडल की बालिकाओं ने तहसीलदार महोदय से मांग की है कि गंधवानी नगर के समस्त निजी और शासकीय कॉलेज स्कूलों में पहुंचकर बालिकाओ की सुरक्षा को लेकर उपाय बताएं और आने वाली किसी भी मुसीबत से निपटने के लिए प्रशिक्षण भी देवे। गंधवानी तहसील आर के गुहा ने बालिकाओं को आश्वस्त करते हुए कहा कि जल्द ही आपकी बात पर निजी स्कूल सरकारी स्कूल कॉलेजों में पहुच कर बच्चों को प्रशिक्षण दिया जाएगा और आप लोग किसी भी प्रकार का डर और भय मन मे ना रखें किसी भी प्रकार की कोई घटना हो तो तुरंत हमे बताएं आपकी मदद तत्काल जाएगी। इस मौके पर गोल्डी राठोड़ खुशी जैन बाबू नित्या सोनम सोनिया राठौड़ कन्नू आसी शिवानी एवं बड़ी संख्या में नवरग मित्र मंडल की बालिका मौजूद थी। वही गंधवानी ब्लॉक कांग्रेस अध्यक्ष सतपाल सिंह, पत्रकार हरि आर्य, सोनू गुप्ता, सुधीर पांडे, मोनू राठौड़, अशफाक खान, विनोद राठौड़, टीकम वर्मा आदि ने भी पहुंचकर बालिकाओं का समर्थन किया। ज्ञापन का वाचन प्रिया गुप्ता ने किया।</p>
