<p style="text-align: justify;"><strong>भोपाल</strong>। <strong>&nbsp;</strong> बीएसएनएल अधिकारियों, कर्मियों के लिए जुलाई महीना दोहरी खुशियों का संदेश लोया। एक तो कर्मचारियों को विभाग से फ्री कॉलिंग सेवा रीचार्ज सीमा 200 से बढ़ाकर 429 रुपए की गई तो वहीं ग्रुप-ए के तहत प्रमोशन आदेश भी जारी हो गए हैं। रीचार्ज सुविधा दो गुनी करने को लेकर बीएसएनएल इंप्लाइज यूनियन ने सोमवार को खुशी मनाते प्रबंधन का आभार माना। यूनियन के सहसचिव महेश रायकवार ने कहा कि लंबे समय से फ्री कॉलिंग सुविधा की सीमा बढ़ाने की मांग थी। 200 रुपए की सुविधा नाकाफी थी। बीएसएनएल का नेटवर्क सबसे बड़ा और मरम्मत व नए क्षेत्रों में सुधार व विस्तार का काम करते हैं। तीन माह का डाटा पैक 429 रुपए में मिलने से राहत मिलेगी। सचिव सलामत अली, अरेरा एक्सचेंज ब्रांच सचिव मोहम्मद जमीर खान, अध्यक्ष टीएस धुर्वे, हिरदेराम यादव, गणेश खरे, राजू रायकवार, राशिद अली ने भी विचार रखे।</p>
