<p style="text-align: justify;"><strong>जबलपुर</strong>। देश में लोधी समाज के सबसे विशाल संगठन की युवा इकाई राष्ट्रीय लोधी युवा महासभा की कार्यकारिणी में फलित सिंह पटैल को राष्ट्रीय उपाध्यक्ष की अहम जिम्मेदारी दी गई है। फलित सिंह पटैल भाजपा के कद्दावर नेता व दमोह से सांसद प्रहलाद सिंह पटैल की बेटी हैं। जो कि पेशे से आर्किटेक्ट हैं। फलित ने धन्यवाद ज्ञापित करते हुए कहा कि राष्ट्रीय लोधी युवा महासभा द्वारा मुझे जो जिम्मेदारी दी गई है। उसका निर्वहन करते हुए समाज के युवा वर्ग खास तौर पर महिलाओं में शिक्षा का प्रतिशत बढ़ाना मेरी पहली प्राथमिकता होगी। मेरा मानना है कि परिवार व समाज में यदि मां शिक्षित है तो वह अपना संतान को शिक्षित व संस्कारित करती है।</p>
