<p style="text-align: justify;"><strong>भोपाल </strong>। &nbsp; रेल मंत्री और रेलवे बोर्ड चेयरमैन के निर्देश के बाद भी अफसरों का सैलून मोह कम नहीं हो रहा। बुधवार को सेंट्रल सर्किल के सीआरएस बिना परमिशन लिए इटारसी से लाइट इंजन में सैलून लगाकर भोपाल आए। उन्होंने निशातपुरा से भोपाल के बीच तीसरी रेल लाइन का निरीक्षण किया। इसकी वजह से इटारसी की तरफ से सुबह आने वाली कई ट्रेनें प्रभावित हुर्इं। इस मामले में रेल मंडल के अफसर कुछ भी कहने से बच रहे हैं। सेंट्रल सर्किल के कमिश्नर रेलवे से&mu;टी एके जैन बुधवार को इटारसी तक रूटीन ट्रेन में सैलून लगाकर पहुंचे थे। वहां से लाइट इंजन में सैलून लगाकर भोपाल आए। बताया जाता है कि इसकी अनुमति जबलपुर हेड क्वार्टर से नहीं ली गई, जबकि सैलून लगाने और निकालने के साथ ही स्पेशल टे&Ntilde;न ले जाने के लिए अनुमति जरूरी है, ताकि स्पेशल ट्रेन को पाथ मिल सके और ट्रेनें प्रभावित न हों। ये हैं सीआरबी के आदेश: रेलवे बोर्ड चेयरमैन अश्वनी लोहानी ने अफसरों को अपने निजी दौरे के लिए सैलून का इस्तेमाल नहीं करने के निर्देश दिए थे। सैलून का दुरुपयोग रोकने उन्होंने जबलपुर से चार सैलून भी दिल्ली मंगा लिए थे।</p>
