<p style="text-align: justify;"><strong>नई दिल्ली</strong>। केंद्रीय गृहमंत्री राजनाथ सिंह ने ह्लगृह मंत्री के विशेष संचालन पदकह्व गठित करने की स्वीकृति दे दी है। राज्यों तथा केंद्र शासित प्रदेशों के पुलिस अधिकारी, केंद्रीय पुलिस संगठनों (सीपीओ), केंद्रीय सशस्त्र पुलिस बलों (सीएपीएफ) तथा विशेष संचालनों में शामिल सुरक्षा संगठन के अधिकारी इन पदकों के सम्मानित होंगे। गृह मंत्रालय ने तीन अन्य पदकों का भी गठन किया है। इन पदकों में आंतरिक सुरक्षा पदक, असाधारण आसूचन पदक तथा उत्कृष्ट तथा अति-उत्कृष्ट सेवा पदक शामिल हैं। यह पदक वार्षिक रूप से प्रदान किए जाएंगे। गृहमंत्री का विशेष संचालन पदक तथा असाधारण आसूचन पदक स्वतंत्रता दिवस 15 अगस्त को दिया जाएगा। वहीं, आंतरिक सुरक्षा पदक तथा उत्कृष्ट और अति-उत्कृष्ट सेवा पदक गणतंत्र दिवस 26 जनवरी को घोषित किया जाएगा। असाधारण आसूचन पदक केन्द्र सरकार के गुप्तचर संगठन के अधिकारियों तथा राज्यों और केन्द्रशासित प्रदेशों के गुप्तचर विभाग,शाखा, विशेष शाखा, या इकाइयों के अधिकारियों, सीपीओ, सीएपीएफ, असम राइफल्स (एआर) तथा राष्ट्रीय सुरक्षा गार्ड (एनएसजी) के अधिकारियों को उनके असाधारण उत्साह और गुप्तचर सूचनाएं प्राप्त करने में कुशलता के लिए दिया जाएगा।</p>
