<p style="text-align: justify;"><strong>गुड़गांव</strong>। गुड़गांव महानगर विकास प्राधिकार (जीएमडीए) ने हरित पट्टी को नुकसान पहुंचाने के आरोप में प्रमुख प्रौद्योगिकी कंपनी गूगल इंडिया लिमिटेड को नोटिस जारी किया है। जीएमडीए का कहना है कि कंपनी ने सेक्टर 15 में अपने कार्यालय के सामने हरित पट्टी को नुकसान पहुंचाया और उसकी अनुमति के बिना ही एनएच 8 के लिए रास्ता बना लिया है।&nbsp;</p>

<p style="text-align: justify;"><strong>12 घंटे में बहाल करें पुरानी स्थिति </strong></p>

<p style="text-align: justify;">जीएमडीए के अतिरिक्त सीईओ एमडी सिन्हा ने कहा कि गूगल ने हरित पट्टी पर अतिक्रमण करते हुए एनएच 8 के लिए 20 मीटर लंबी व 12 मीटर चौड़ा रास्ता बना लिया। गूगल इंडिया के उपाध्यक्ष राजन आनंदन के नाम भेजे इस नोटिस के अनुसार, जीएमडीए ने गूगल से कहा है कि सारा ढांचा हटाते हुए 12 घंटे में पुरानी स्थिति बहाल करे।&nbsp;</p>

<p style="text-align: justify;"><strong>कंपनी ने दी सफाई </strong></p>

<p style="text-align: justify;">वहीं गूगल इंडिया के प्रमुख कॉरपोरेट कम्युनिकेशंसी गौरव भास्कर ने कहा है कि यह भवन यूनिटेक से किराये पर लिया गया है। हम केवल किरायेदार हैं। हरित पट्टी में निर्माण यूनिटेक ने ही किया है।</p>
