<p style="text-align: justify;"><strong>मुरैना </strong>। <strong>&nbsp;</strong> लगातार रेत माफिया के बढ़ते कद को कम करने के लिए पुलिस अधीक्षक के निर्देश पर माफिया पर कार्यवाही शुरू की गई। कार्यवाही के दौरान पुलिस ने अवैध रेत से भरे 3 ट्रैक्टर-ट्रॉली, एक डम्पर सहित 5 आरोपियों को पकड़ने में सफलता हांसिल की है। पुलिस के अनुसार कोतवाली थाना प्रभारी अतुल सिंह द्वारा मय फोर्स के गुरुवार को रेत से भरा डम्पर क्र. आरजे11 जीए 9592 की मय चालक परमाल सिंह पुत्र भोगीराम सिंह गुर्जर निवासी घंटाघर रोड कॉलोनी धौलपुर के कब्जे से एबी रोड पर पकड़ कर जब्त किया गया। इसी प्रकार शुक्रवार को भी कस्बा भ्रमण के दौरान एबी रोड पर तीन ट्रैक्टर धौलपुर की ओर से चंबल का रेत भरकर आ रहे थे। अंबाह बाइपास रोड पर पुलिस को देखकर आरोपियों ने भागने का प्रयास किया, जिसका पीछा किया गया तथा क्राइम ब्रांच बल को सूचना देकर बुलाया घेराबंदी कर पकड़ लिया गया। पुलिस ने 1 नीले रंग का सोनालिका डीआई 35, दूसरा नीले का का स्वराज 735, तीसरा नीले रंग का स्वराज ट्रैक्टर के साथ रेत परिवहन करने वाले चालक व माफिया को मौके पर पकड़ा है। पकड़े गए वाहनों के चालकों से पूछताछ के दौरान आरोपियों ने अपने नाम विष्णु पुत्र शंकर गुर्जर उम्र 20 वर्ष निवासी ग्राम रिठौरा थाना सरायछौला, सुनील पाराशर पिता विन्द्रावन पाराशर , सुनील गुर्जर पिता मुन्नालाल गुर्जर , वकील सिंह परमार पिता नरसिंह परमार , दशरथ गुर्जर पिता छोटे बताया। पूछताछ के दौरान आरोपियों ने माना कि वह वह चंबल से अवैध रेत उत्खनन कर ला रहे थे। जब्त किए गए ट्रैक्टरों व ट्रॉलियों की राजसात की कार्यवाही वन विभाग के द्वारा की जा रही है।</p>
