<p style="text-align: justify;"><strong>इंदौर</strong> । गुरुवार को इंदौर नगर निगम द्वारा एक नया इतिहास रचते हुए एनएसई के आॅनलाइन ट्रेडिंग प्लेटफॉर्म पर जारी 170 करोड़ रुपए के बॉण्ड को निवेशकों का अच्छा प्रतिसाद मिला है। 215 करोड़ रुपए के प्रस्ताव प्राप्त हुए हैं। मुख्यमंत्री के नेतृत्व एवं नगरीय विकास विभाग के प्रमुख सचिव विवेक अग्रवाल के मार्गदर्शन में महापौर एवं विधायक मालिनी गौड़ व आयुक्त आशीष सिंह द्वारा दिए गए निर्देशानुसार नगर निगम की टीम द्वारा प्रधानमंत्री की महत्वाकांक्षी अमृत योजना के क्रियान्वयन हेतु निगम के वित्तीय अंशदान के लिए बॉण्ड जारी किए गए। जारी बांड को निवेशकों का बेहतर प्रतिसाद मिला। इसके साथ ही देश के इस सबसे स्वच्छ शहर का स्थानीय निकाय भी पुणे और हैदराबाद की श्रेणी में शामिल हो गया है।</p>

<p style="text-align: justify;"><strong>215 करोड़ रुपए के प्रस्ताव प्राप्त हुए</strong></p>

<p style="text-align: justify;">महापौर गौड़ एवं आयुक्त सिंह के निर्देशन में गुरुवार को इंदौर नगर निगम ने एक नया इतिहास रचते हुए, एनएसई के आॅनलाइन ट्रेडिंग प्लेटफॉर्म पर जारी 170 करोड़ रुपए के बॉण्ड को निवेशकों को अच्छा प्रतिसाद मिला एवं 215 करोड़ रुपए के प्रस्ताव प्राप्त हुए हैं, जिसमें बॉण्ड का कट आॅफ रेट 9.25 प्रतिशत रहा। प्रधानमंत्री की महत्वाकांक्षी अमृत योजना के क्रियान्वयन हेतु यह बॉण्ड जारी किया गया था।</p>

<p style="text-align: justify;"><strong>13 करोड़ की प्रोत्साहन राशि दी जाएगी</strong></p>

<p style="text-align: justify;">बताया गया है कि शहरी विकास मंत्रालय भारत सरकार द्वारा बॉण्ड के माध्यम से राशि एकत्रित करने पर प्रत्येक 100 करोड़ रुपए पर 13 करोड रुपए की प्रोत्साहन राशि दी जाएगी। तदनुसार निगम पर बॉण्ड का भार लगभग 2 प्रतिशत से और कम हो जाएगा। केन्द्रीय सरकार बॉण्ड के माध्यम से देश के शहरी विकास में जनभागीदारी सुनिश्चित करना चाह रही है। साथ ही नगर निगम इंदौर द्वारा केन्द्र एवं राज्य सरकार की मंशानुरूप शीघ्रता से यह कदम उठाकर एक बार फिर अपनी विशिष्ट कार्यशैली की छाप कायम की है।</p>

<p style="text-align: justify;"><strong>एसपीए केपिटल ट्रांसजेक्शन एडवाइयर नियुक्त</strong></p>

<p style="text-align: justify;">महापौर गौड़ व आयुक्त सिंह ने बताया कि इस बॉण्ड को जारी करने हेतु एसपीए केपिटल को ट्रांसजेक्शन एडवाजयर नियुक्त किया गया था। निगम के बॉण्ड जारी करने में अपर आयुक्त वित्त वीरभद्र शर्मा, सीए संतोष मुछाल, विकास माहेश्वरी, सुमित गगरानी की महती भूमिका रही है।</p>
