<p style="text-align: justify;"><strong>भोपाल</strong>।<strong> </strong>&nbsp;&nbsp; अस्पताल में शुक्रवार देर रात जूनियर लेडी डॉक्टर के साथ मरीज के परिजन ने मारपीट कर दी। तलैया थाने में शिकायत के बाद भी कोई कार्रवाई नहीं होने से नाराज जूनियर डॉक्टर एसोसिएशन ने हड़ताल की धमकी दी, तो शनिवार को पुलिस ने आनन- फानन में तीन आरोपियों को गिरफ्तार&nbsp; किया। तीनों को जेल भेज दिया है। खेजड़ादेव र्इंटखेड़ी निवासी रजनी अहिरवार को तीन दिन पहले अस्पताल में भर्ती कराया गया था। आरोप है कि शुक्रवार रात प्रसव पीड़ा होने पर परिजन ने जूनियर लेडी डॉक्टर पर आॅपरेशन के लिए दबाव बनाया। लेकिन डॉक्टर ने पहले चेकअप की बात की। इस पर परिजन भड़क गए और डॉक्टर के साथ मारपीट और झूमाझटकी की। इससे महिला डॉक्टर के हाथ और कंधे में चोट आई है। शनिवार सुबह जूनियर डॉक्टर्स एसोसिएशन ने इस मामले की शिकायत तलैया थाने में की थी, लेकिन पुलिस ने आरोपियों पर एफआईआर दर्ज नहीं की। इसके बाद जूडा ने जीएमसी के डीन डॉ. एमसी सोनगरा और अस्पताल अधीक्षक डॉ. अजय शर्मा से बात की। इस बीच जूडा ने आरोपियों कीगिरफ्तार की मांग को लेकर काम बंद करने की चेतावनी दे डाली। इसके बाद पुलिस ने सुबह 11 बजे जमुना बाई, सुनीता बाई और शेर सिंह को गिर&mu;तार कर जेल भेज दिया।</p>
