<p style="text-align: justify;">डिजिटल एंटरटेनमेंट कंपनी हंगामा ने अपना पहला ओरिजिनल शो &lsquo;डैमेज्ड&rsquo; लॉन्च किया। फीमेल सीरियल किलर पर आधारित भारत का पहला महत्वपूर्ण शो &lsquo;डैमेज्ड&rsquo; एक साइकोलॉजिकल क्राइम ड्रामा है। इस शो में अमृता खानविलकर और अमित सायल की लीड जोड़ी दर्शकों का मनोरंजन करेगी। यह शो हंगामा के वीडियो आॅन डिमांड प्लेटफॉर्म हंगामा प्ले पर उपलब्ध है। इस संबंध में अमृता से हमारी बातचीत...</p>

<p style="text-align: justify;"><strong>अलग है शो</strong></p>

<p style="text-align: justify;">इसमें मैंने मनमोहक अंदाज से सबको लुभाने वाली क्रूर सीरियल किलर लवीना की भूमिका निभाई है, जिसे अपने किए पर कोई पछतावा नहीं होता। भारत में कभी- कभार ही ऐसे प्लेटफॉर्म देखने को मिलते हैं, जो परंपराओं को तोड़कर साधारण से आगे बढ़कर असाधारण बोल्ड स्टोरी सुनाने का दम रखते हैं। मैं बहुत खुश है कि हंगामा ने एक महिला के बारे में ऐसा शो बनाया है, जो मजबूत है, जिसने कभी भी माफी मांगना नहीं सीखा और जो बेहद खतरनाक है।</p>

<p style="text-align: justify;"><strong>बोल्डनेस स्टोरी की जरूरत</strong></p>

<p style="text-align: justify;">डैमेज्ड की स्टोरी लाइन काफी बोल्ड है। इस शो के करैक्टर शो खत्म होने पर भी आपके साथ रहेंगे। मुझे विश्वास है कि दर्शक नए अवतार में मुझे बेशुमार प्यार देंगे और शो देखकर उन्हें यह एहसास होगा कि कोई कहानी उन्हें पहली बार सुनाई जा रही हो।</p>

<p style="text-align: justify;"><strong>डिफरेंट है कहानी</strong></p>

<p style="text-align: justify;">इसमें मैं जहां किलर हूं तो वहीं अमित एक क्रूर और हर समय गुस्से में रहने वाला पुलिसकर्मी है। यह कहानी एक लोकप्रिय पेंटर के गायब होने से शुरू होती है। जल्द ही अभय के नेतृत्व में पुलिस और लवीना के बीच चूहे-बिल्ली का दिलचस्प खेल शुरू होता है। दर्शकों को लगातार यह उत्सुकता रहेगी कि आगे क्या होने वाला है।</p>

<p style="text-align: justify;"><strong>चैलेंजिंग किरदार</strong></p>

<p style="text-align: justify;">डैमेज्ड मानवीय व्यवहार की दिलचस्प कहानी है। दोनों लीड सितारों के किरदारों में एक से ज्यादा शेड्स हैं। लवीना एक साधारण महिला है, जो पुरुषों के साथ रहती तो है, लेकिन पुरुषों के गलत इशारों को माफ करना उसे बेहद मुश्किल लगता है। आखिरकार वह अपराध की उस अंधेरी दुनिया में कदम रख देती है, जहां से वह लौट नहीं सकती।</p>
