<p style="text-align: justify;"><strong>नई दिल्ली</strong>। कांग्रेस अध्यक्ष राहुल गांधी द्वारा मानसरोवर यात्रा पर जाने की खबरों के बीच गुरुवार को विदेश मंत्रालय ने कहा कि उन्हें अभी तक राहुल गांधी की तरफ से कोई आवेदन नहीं मिला है। खास बात यह है कि कांग्रेस पार्टी ने आरोप लगाया था कि विदेश मंत्रालय जानबूझकर राहुल गांधी के मानसरोवर यात्रा पर रोड़े खड़े कर रहा है। इन आरोपों पर विदेश मंत्रालय के प्रवक्ता रवीश कुमार ने कहा कि हमारी ऐसी कोई इच्छा नहीं है कि किसी के मानसरोवर यात्रा के मार्ग में अवरोध डाला जाए। अभी हमें राहुल गांधी का कोई औपचारिक आग्रह नहीं प्राप्त हुआ है।</p>
