<p style="text-align: justify;"><strong>नई दिल्ली</strong>। अमरनाथ यात्रा के लिए निर्धारित रूट पर गश्त और श्रद्धालुओं के काफिले को एस्कॉर्ट करने के लिए सीआरपीएफ ने स्पेशल बाइक स्कवॉड तैयार किया है। हर बाइक में अत्याधुनिक हथियारों से लैस दो कमांडो होंगे। ये जो हेलमेट पहनेंगे उसमें खास कैमरा लगा होगा। हाई फ्रीक्वेंसी लाइन के जरिए कंट्रोल रूम से जुड़ा यह कैमरा 400 किमी के दायरे तक कमांडो को लाइव देख सकेगा। ऐसे में आतंकी हमलों या अन्य दिक्कतों में सीआरपीएफ को बल भेजने में ज्यादा समय नहीं लगेगा। ये कमांडो श्रद्धालुओं को अलग-अलग दूरी तक एस्कॉर्ट कर यात्रा पूरी कराएंगे।</p>

<p style="text-align: justify;"><strong>जरूरत पड़ने पर बाइक बन जाएगी एंबुलेंस</strong></p>

<p style="text-align: justify;">बाइक स्कवॉड को जरूरत पड़ने पर मिनी एंबुलेंस में भी तब्दील किया जा सकेगा। इसमें फर्स्ट एड और तमाम दवाइयां भी उपलब्ध हैं। ये कमांडो यात्रा रूट पर अलग-अलग क्षेत्रों में रहेंगे।</p>
