<p style="text-align: justify;"><strong>भोपाल</strong>। मानसून की पहली बारिश के साथ ही शहर के कई इलाकों में सड़कों से डामर धुल गया है। गिट्टी और गड्ढों ने सड़कों की सूरत बिगाड़ दी है। जिन सड़कों का पहले मेंटेनेंस नहीं हुआ, वहां एक फीट गहरे गड्ढे हो गए हैं। इन गड्ढों से फिलहाल राहत मिलने के आसार नहीं है, क्योंकि अधिकारियों का स्पष्ट कहना है कि सड़कों की मरम्मत अब बारिश के बाद ही हो सकेगी।</p>

<p style="text-align: justify;"><strong>सड़क की हालत</strong></p>

<p style="text-align: justify;">अवधपुरी रोड की गिट्टी निकल आई हैं। समन्वय नगर के पास सीसी रोड पर गहरे-गहरे गड्ढे हैं। इससे लोग परेशान हो रहे हैं।</p>

<p style="text-align: justify;"><strong>सालों से उखड़ी हुई है सड़क</strong></p>

<p style="text-align: justify;">कई साल से यह सड़क उखड़ी हुई है। कोई सुधार नहीं हुआ। नेता, अफसर सिर्फ आश्वासन देते हैं।</p>

<p style="text-align: justify;"><strong>सड़क की हालत</strong></p>

<p style="text-align: justify;">केरवा पाइप लाइन बिछाने से सड़क खराब हो चुकी है। डामर, सीमेंट गायब है। मेन रोड का डामरीकरण भी ठीक से नहीं हुआ।</p>

<p style="text-align: justify;"><strong>गांव से भी बदतर हैं हालात</strong></p>

<p style="text-align: justify;">सर्वधर्म कॉलोनी में सड़क निर्माण वर्षों से नहीं हुआ है। गांव से बदतर हालात हैं। कोई सुनवाई नहीं हो रही।</p>

<p style="text-align: justify;"><strong>रात में गड्ढों की वजह से होते हैं ज्यादा हादसे</strong></p>

<p style="text-align: justify;">मंदिर के सामने सड़क काफी दिनों से खराब पड़ी हुई है। रात के समय यह गड्ढे नहीं दिखते हैं। इसलिए कई लोग गड्ढे में गिरकर घायल भी हो चुके हैं। नेता, अफसरों को इसे सुधारने की फिक्र नहीं है।</p>
