<p style="text-align: justify;"><strong>जबलपुर</strong>। नेताजी सुभाषचंद्र बोस केन्द्रीय जेल से पुलिस अभिरक्षा में पेशी पर जिला न्यायालय लाए गए हत्या का आरोपी बुधवार को पुलिस को चकमा देकर फरार हो गया है। आरोपी कार्ट लॉकअप से दोपहर का फरार हो गया लेकिन पेशी गार्ड को इसकी भनक तक नहीं लग पाई। शाम को जब आरोपियों को कोर्ट वापस ले जाने की बारी आई तो पता चला कि लॉकअप में बंद किया गया एक आरोपी गायब है। इसके बाद हड़कम्प मच गया। बताया गया कि पुलिस द्वारा बुधवार की शाम एवं रात तक नाकाबंदी कर फरार हुए बदमाश की सघन तलाश की गई लेकिन जब उसका कोई पता नहीं चला तो सिविल लाइन थाने में रिपोर्ट दर्ज कराई गई है। पुलिस अधीक्षक शशिकांत शुक्ला ने लापरवाह 4 पुलिस कर्मियों को निलम्बित कर दिया है। ऐसे भाग निकला आरोपी जानकारी के अनुसार मोहनिया रांझी निवासी उमेश यादव हत्या के केस में नेताजी सुभाषचंद्र बोस केन्द्रीय जेल में निरुद्ध था। विचाराधीन बंदी उमेश यादव को अन्य 52 बंदियों के साथ न्यायालय में पेशी पर लाया गया था। उन्हें पुलिस लाइन में पदस्थ एसआई रमेश बेलवंशी, एसआई एसके पांडे, एसआई विष्णु द्विवेदी, एएसआई शशिधर दुबे व अन्य पुलिस कर्मी कड़ी सुरक्षा में पुलिस वैन से लेकर आए थे और कोर्ट में पहुंचने के बाद सभी बंदियों को कोर्ट लॉकअप में बंद कर दिया गया। दोपहर करीब 1 बजे सुरक्षा के लिए तैनात एएसआई शशिधर दुबे, प्रधान आरक्षक राजेश दत्त, आरक्षक धरम एवं कोमल न्यायाधीश एसएस परमार की मौजूदगी में हत्या के आरोपी उमेश यादव व अन्य आरोपी भूरा, केशू भल्ला, रामचरण, संदीप, आकाश, दीपक, गोलू को लॉकअप से निकाल कर न्यायालय ले जाया गया था। वहां पेशी के उपरांत सभी को कोर्ट से लाकर कोर्ट परिसर स्थित लॉकअप में 2 बजे फिर अंदर कर गिया था। उमेश यादव सुरक्षा गार्ड को चकमा देकर गायब हो गया। लॉकअप सुरक्षा मै तैनात कर्मियों ने मुल्जिम फरार होने की जानकारी पुलिस लाइन से आए गार्डो को नहं दी। शाम करीब 6 बजे जब बंदियों को जेल वापस ले जाने की बारी आई तो पेशी प्रभारी एसआई बेलवंशी को मुल्जिम भागने की जानकारी लगी कि एक मुलजिम गायब है। इसके बाद वरिष्ठ अधिकारियों को सूचना दी गई। अपराध दर्ज किया गया कोर्ट परिसर से हत्या के आरोपी उमेश यादव के फरार होने की रिपोर्ट एसआई रमेश बेलवंशी द्वारा थाना सिविल लाइन में दर्ज कराई गई है। एसआई की सूचना पर पुलिस ने भादंवि की धारा 224 के तहत प्रकरण दर्ज कर लिया है।</p>
