<p style="text-align: justify;"><strong>ग्वालियर </strong>। &nbsp; बुधवार रात करीब 11 बजे कंपू थाना क्षेत्र के आमखो स्थित मैरिज गार्डन में चल रहे विवाह समारोह से गायब हुई छह साल की मासूम का शव गुरुवार सुबह कैंसर पहाड़ी के पास घाटी में पड़ा मिला है। पुलिस को विवाह समारोह के पास लगे सीसीटीवी कैमरे की फुटेज में एक संदिग्ध युवक बच्ची को ले जाते दिखा है, जिसकी पहचान की कोशिश की जा रही है। गौरतलब है कि भिंड जिले के मौ निवासी पत्रकार हीरालाल यादव के पुत्र राधाकृष्ण यादव की छह साल की पुत्री सौम्या बुधवार रात आमखो स्थित यादव गार्डन से गायब हो गई थी, जिससे यादव परिवार में हड़कंप मच गया था। यह परिवार शादी में शामिल होने ग्वालियर आया था। रातभर चली खोजबीन के बाद गुरुवार दोपहर बच्ची का शव कैंसर पहाड़ी के पास एक घाटी में पड़ा मिला है। जब परिजन मौके पर पहुंचे तो बच्ची की पहचान सौम्या के रूप में हुई। पुलिस आरोपी की पहचान की कोशिश में जुटी है। रातभर की तलाश: मासूम के गायब होने की खबर मिलते ही परिजनों और रिश्तेदारों ने अपने स्तर पर उसे हर जगह तलाशा। जब उसका कहीं भी पता नहीं चला तो परिजनों ने कंपू थाने पहुंचकर रिपोर्ट दर्ज कराई।</p>
