<p style="text-align: justify;"><strong>भोपाल। </strong>कोटरा स्थित मां पाताल भैरवी ग्राउंड में मां पाताल भैरवी समिति के द्वारा रविवार को सामूहिक विवाह सम्मेलन का आयोजन किया गया। उक्त आयोजन राजस्व मंत्री उमाशंकर गुप्ता के जन्मदिन के उपलक्ष्य में आयोजित किया गया। आयोजन समिति के अध्यक्ष सुदेश पांडे ने इस संबंध में जानकारी देते हुए बताया कि 26 जोड़ों ने सात फेरे लिए। इस दौरान फेरे के साथ-साथ उन्हें पर्यावरण बचाने का संकल्प भी दिलाया गया। इस अवसर पर सभी जोड़ों को राजस्व मंत्री ने आम और नीम के पौधे भेंट कर उन्हें आशीर्वाद प्रदान किया। इस मौके पर सभी पार्षद मौजूद रहे।</p>
