<p style="text-align: justify;"><strong>दतिया</strong>&nbsp; । &nbsp; मध्यप्रदेश शासन के मंत्री डॉ. नरोत्तम मिश्र ने विकासखंड कृषि कार्यालय हाथीखाना में आयोजित एक समारोह में 250 से अधिक किसानों को सोयाबीन तिल के उन्नत बीज किट वितरित किए। इस दौरान उन्होंने कहा कि मध्यप्रदेश सरकार किसानों की भलाई के लिए कृत संकल्पित है जब तक किसान की आय दोगुनी नहीं होगी सरकार निरंतर प्रयत्नशील रहेगी। जनसंपर्क मंत्री डॉ. नरोत्तम मिश्र ने कहा कि मध्यप्रदेश सरकार ने 13 वर्ष पूर्व यह संकल्प लिया था कि किसानों की आय दोगुनी करेंगे। आज स्थिति यह है कि सिंचाई का रकबा पांच लाख से बढ़कर 40 लाख हैक्टेयर हो गया है। किसानों को नई-नई तकनीकी जानकारी दी जा रही है। उन्नत बीज वितरण कर पैदावार में वृद्धि के प्रयास सरकार द्वारा किए जा रहे है। उन्होंने कहा कि हाल ही में लागू की गई मुख्यमंत्री मजदूर सुरक्षा योजना प्रदेश के गरीब और कमजोर वर्ग के लिए वरदान है।</p>
