<p style="text-align: justify;"><strong>भोपाल </strong>।<strong> </strong>&nbsp;&nbsp; भाजपा चुनाव प्रबंधन समिति के अध्यक्ष एंव केंद्रीय मंत्री नरेंद्र सिंह ने सोमवार को भोपाल जिले के पदाधिकारियों की बैठक ली। इस दौरान जिला महामंत्री लिली अग्रवाल ने सवाल किया कि जीएसटी से व्यापारी परेशान हैं, इसका समाधान क्या है? इस पर तोमर ने जवाब दिया कि देश में जीएसटी लागू करना एनडीए सरकार का सामूहिक निर्णय है। इसमें सरकार कुछ नहीं करती, सभी फैसले काउंसिल लेती है। पिछले साल जब जीएसटी को देश में लागू किया गया था तो इस बात का आभास था कि दो साल तक दिक्कतें आएंगी। इसलिए यूपीए सरकार इसे लागू नहीं कर पाई। तोमर ने बैठक शुरु होते ही पदाधिकारियों से कहा कि चुनाव के मद्देनजर अपने-अपने सुझाव दे सकते हैं। इसके बाद उन्होंने बैठक को संबोधित किया। इस अवसर पर पूर्व मुख्यमंत्री कैलाश जोशी, बाबूलाल गौर,सांसद आलोक संजर, मंत्री विश्वास सारंग, विधायक सुरेंद्रनाथ सिंह, कृष्णा गौर सहित कई पदाधिकारी मौजूद रहे।</p>

<p style="text-align: justify;"><strong>अकेले में बता सकते हैं</strong></p>

<p style="text-align: justify;">तोमर ने कहा कि यदि कोई अपनी शिकायत सार्वजनिक तौर पर नहीं बता सकता है तो वे अकेले में मुझ से मिलकर बात कर सकता है। मैं अधिकांश समय भोपाल में ही रहूंगा। चूंकि यह बैठक महज आधे घंटे चली, इसलिए कई पदाधिकारी अपनी बात नहीं रख सके।</p>
