<p style="text-align: justify;"><strong>नई दिल्ली</strong>। एचसीएल टेक्नोलॉजीज ने बुधवार को कहा कि वह जर्मनी की आईटी कंपनी एचएंडडी इंटरनेशनल ग्रुप का तीन करोड़ यूरो में अधिग्रहण करेगी। कंपनी ने जारी बयान में कहा कि उसने एचएंडडी इंटरनेशनल ग्रुप का अधिग्रहण करने का करार किया है। उसने कहा कि इससे उसे जर्मनी में उपस्थिति मजबूत करने और वाहन क्षेत्र में दक्षता विस्तार में मदद मिलेगी। कंपनी ने बंबई शेयर बाजार को कहा कि यह सौदा तीन करोड़ यूरो नकद में होगा। उसने कहा कि इस अधिग्रहण के अगस्त के अंत तक पूरा होने का अनुमान है।</p>
