<p style="text-align: justify;"><strong>जबलपुर</strong>। प्रखर राष्टभक्त, चिंतक एवं भारतीय जनसंघ के संस्थापक डॉ श्यामा प्रसाद मुखर्जी की 65वीं पुण्यतिथि पर भारतीय जनता पार्टी जबलपुर महानगर द्वारा शहर के सभी 943 बूथो में पुष्पांजली कार्यक्रम आयोजित किए गए। डॉ मुखर्जी की पुण्यतिथि पर भाजपा कार्यकर्ताओं ने उनके तैल्य चित्र पर माल्यार्पण किया तथा वक्ताओं ने उनके जीवन पर प्रकाश डालते हुए उनके व्यक्तित्व और कृतित्व के बारे में बताया। राज्यमंत्री शरद जैन कुशाभाऊ ठाकरे मंडल के मौलाना अब्दुल कलाम आजाद वार्ड में एवं दीनदयाल मंडल के भवानी प्रसाद तिवारी वार्ड में डॉ मुखर्जी की पुण्यतिथि कार्यङ्मीम में शामिल हुए साथ ही भाजपा नगर अध्यक्ष जीएस ठाकुर, महापौर डॉ स्वाति गोडबोले, विधायक अंचल सोनकर, अशोक रोहाणी के साथ भाजपा के जनप्रतिनिधियों एवं पदाधिकारी बूथ स्तर पर आयोजित कार्यक्रम में शामिल हुए। नेहरू मंत्री मंडल से दिया था इस्तीफा राज्यमंत्री श्री जैन ने डॉ मुखर्जी के जीवन के बारे में बताते हुए कहा कि डॉ मुखर्जी प्रखर राष्टभक्त थे और तत्कालीन नेहरू सरकार के मंत्री मंडल का सदस्य होने के बाबजूद उन्होंने पंडित नेहरू की नीतियों का विरोध करते हुए मंत्रीमंडल से इस्तीफा दे दिया और संघ के संपर्क में आकर तत्कालीन सरसंघचालक गुरु जी के प्रेरणा से भारतीय जनसंघ की स्थापना की जो आगे चलकर भाजपा के रूप खड़ी है। युवा मोर्चा ने दी श्रद्धांजलि भारतीय जनता युवा मोर्चा महानगर द्वारा युवा मोर्चा अध्यक्ष रंजीत पटेल के नेतृत्व में डॉ मुखर्जी जी की पुण्य तिथि पर यादव कॉलोनी लेवर चौक पर उनके चित्र पर माल्यार्पण एवम् पुष्प अर्पित कर उन्हें श्रद्धांजलि दी गई।</p>
