<p style="text-align: justify;"><strong>ब्रिजटा</strong>उन। श्रीलंकाई बल्लेबाज़ कुशल परेरा वेस्टइंडीज़ के खिलाफ तीसरे क्रिकेट टेस्ट के दौरान बाउंड्री के निकट कैच पकड़ते हुए विज्ञापन होर्डिंग से टकरा गए, जिससे उन्हें चोट लगी और मैदान से स्ट्रेचर पर बाहर ले जाना पड़ा। ब्रिजटाउन के किंग्सटन ओवल में श्रीलंका और वेस्टइंडीज़ के बीच टेस्ट सीरीज़ का तीसरा टेस्ट खेला जा रहा है। वेस्टइंडीज़ की पारी के 29वें ओवर में परेरा जब बाउंड्री के निकट कैच लपकने का प्रयास कर रहे थे, तभी वह विज्ञापन होर्डिंग से टकरा गए और पीछे की ओर गिर गए। इसके बाद परेरा को स्ट्रेचर पर मैदान से बाहर ले जाना पड़ गया। परेरा अपनी छाती के बल गिरे और उन्होंने दर्द के कारण मदद की मांग की। हालांकि जांच के बाद उन्हें गंभीर चोट होने से इंकार किया गया है।</p>
