<p style="text-align: justify;"><strong>ग्वालियर।</strong> अमृत योजना के तहत वार्ड क्रमांक 21 के क्षेत्र महेशपुरा में सीवर लाइन कार्य को लेकर एक किसान ने आपत्ति उठाई है। किसान का कहना है रोड वाले हिस्से पर डाली जा रही पाइप लाइन उसके बच्चों के लिए भविष्य के लिए सुरक्षित रखी जमीन पर है। साथ ही वह इस मामले में सीएम से शिकायत करने जा रहा है। ग्वालियर पूर्व विधानसभा क्षेत्र में मेला ग्राउण्ड के पीछे रोड व उससे लगी जमीन को अपना बताकर बीते कई दिनों से रतीराम पुत्र जमाहारी कुशवाह निवासी महेशपुरा द्वारा निगम के वरिष्ठ अधिकारियों के अलावा सीएम हेल्पलाइन में शिकायत की गई है कि अमृत योजना की पाइप लाइन उसके भू-स्वामित्व के हिस्से में डाली जा रही है। यह जमीन उसने अपने विकलांग बच्चे के भविष्य के लिए सुरक्षित रखी थी। इस मामले की शिकायत पर प्रशासन, निगम व अन्य अधिकारियों द्वारा सुनवाई न करने पर मुख्यमंत्री शिवराज सिंह चौहान से शिकायत करने भोपाल जा रहा हूं। रोड पर डाली जा रही है पाइप लाइन क्षेत्रीय जनप्रतिनिधियों की मानें तो अमृत योजना में डाली जा रही पाइप लाइन का भूमि स्वामित्व रतीराम कुशवाह के नाम है, लेकिन लाइन डालने का पूरा काम रोड पर हो रहा है। रतीराम उसी जमीन को अपनी बताकर बेचने की फिराक में लगा है, जबकि वहां इनके द्वारा पूर्व में बेची जमीन पर मकान बने हुए हैं।</p>

<p style="text-align: justify;"><strong>निगम अधिकारियों के सामने संकट</strong></p>

<p style="text-align: justify;">सीएम हेल्प लाइन से लेकर जनसुनवाई व मंत्री माया सिंह के पास जाकर रतीराम कुशवाह द्वारा शिकायत की जा चुकी है। उधर निगम अधिकारी रोड की जमीन पर आधिपत्य जताने के मामले को लेकर परेशान है। हालांकि रतीराम सीएम से मुलाकात करने के बाद न्यायालय का दरवाजा भी खटखटाएगा।</p>
