<p style="text-align: justify;"><strong>जबलपुर</strong>। आखिरकार गोंडवाना साम्राज्य की शूरवीर वीरांगना रानी दुर्गावती की प्रतिमा गुलौआ ताल में लगाने महापौर ने अपनी स्वीकृति प्रदान कर दी। संयुक्त आदिवासी समिति के आंदोलन के तहत रविवार को शाम 4 बजे हजारों की तादाद में आदिवासियों ने तालाब में वीरांगना की प्रतिमा के लिए विधिवत भूमिपूजन किया। इसके पूर्व हजारों आदिवासियों ने गुलौआ चौक पर एकत्र होकर ओवर ब्रिज से एक किमी लंबी पद यात्रा निकाली। वापस गुलौआ चौक पहुंचे समिति के कार्यकर्ताओं ने नारेबाजी कर पूर्व केन्द्रीय मंत्री कुलस्ते की भर्त्सना की। इस मौके पर कुलस्ते का पुतला दहन कर रोष व्यक्त किया गया। करेंगे सामाजिक बहिष्कार एसएस तेकाम ने बताया कि समाज के सभी आदिवासियों ने गोंडवाना पद्धति से भूमिपूजन किया। इसके बाद निर्णय लिया कि फग्गन सिंह का सामाजिक बहिष्कार किया जाएगा। भूमिपूजन के दौरान एसएस तेकाम, डीएस कोरचे, महेश बट्टी, रतन मरकाम, गौरव सिंह परते, नरेन्द्र उईके, राजेन्द्र तेकाम, अरविंद जूदेव, नीरज मरावी, पंकज परस्ते, चेतन कुलस्ते आदि उपस्थित रहे।</p>
