<p style="text-align: justify;"><strong>जबलपुर/बालाघाट</strong>। मध्यप्रदेश के बालाघाट लालबर्रा परिक्षेत्र में ग्राम सालेबरी में बीती रात एक घर में बाघ घुस गया। बाघ पूरी रात श्याम लाल मदनकर के घर में घुसा रहा। गनीमत रही कि कोई जनहानि नहीं हुई। गांव में घुसते ही बाघ ने एक बकरी को अपना निवाला बनाया। पूरी रात ग्रामीण दहशत में रहे। जानकारी के अनुसार लालबर्रा वन परिक्षेत्र के ग्राम सालेबर्री में बीती रात करीब 8 बजे एक बाघ गांव में घुस गया। इस दौरान बाघ ने रहमान पिता शुब्हान खान की बकरी को अपना शिकार बनाया। इस दौरान ग्रामीणों द्वारा शोरशरा बा करने पर बाघ श्याम लाल के घर में घुस गया। हालांकि, बाघ ने किसी भी ग्रामीण पर हमला नहीं किया। इधर, ग्रामीणों ने बाघ के गांव में घुसने की सूचना वन अमले को दी। सूचना मिलने पर वन अमला मौके पर पहुंचा। वन अमले ने बाघ को पकड़ने के लिए गांव के बाहर पिंजरा भी लगाया। लेकिन सुबह बाघ मौका देखकर फरार हो गया।</p>
