<p style="text-align: justify;"><strong>&nbsp; इंदौर</strong>&nbsp; ।&nbsp;<strong> </strong>एक युवती ने प्रेम प्रसंग में फांसी लगाकर खुदकुशी कर ली। मामले में पुलिस ने मर्ग कायम कर आत्महत्या के कारणों की जांच शुरू कर दी है। घटना पलासिया थाना क्षेत्र के बैकुंठधाम कॉलोनी की है। पुलिस ने बताया कि यहां की निधि पिता डॉ. रमेशचंद्र भिलाला (30) ने अपने घर में ही फांसी लगाकर आत्महत्या कर ली। जिस समय निधि ने फांसी लगाई, वह घर पर अकेली थी। उसका भाई अभिषेक शनिवार जब घर पहुंचा तो अंदर से दरवाजा बंद था। काफी आवाज देने के बाद भी उसने दरवाजा नहीं खोला तो आसपास के लोगों को बुलवाया गया। इस पर दरवाजा तोड़कर अंदर गए तो वह फंदे पर लटकी मिली। पुलिस ने शव को पीएम के लिए अस्पताल पहुंचाया और मामले में मर्ग कायम कर जांच शुरू कर दी। बताया जा रहा है कि युवती ने एक सुसाइड नोट छोड़ा है, जिसमें प्रेमी से परेशान होने के बात लिखी है। पुलिस का कहना है कि परिजन के बयान और जांच के बाद ही खुदकुशी के कारणों का पता चल सकेगा। बताया जा रहा है कि पुलिस ने उसके प्रेमी को हिरासत में लिया है, जिससे पूछताछ की जा रही है। पुलिस जांच में पता चला कि निधि ग्वालियर की रहने वाली है और इंदौर में रहकर प्रतियोगिता परीक्षा की तैयारी कर रही थी।</p>
