<p style="text-align: justify;"><strong>भोपाल </strong>।&nbsp;<strong> </strong>&nbsp; वर्ष 1857 की क्रांति में फांसी पर चढ़ाए गए स्वर्गीय रामकिशोर शुक्ल के पौत्र सुरेंद्र कुमार शुक्ल के प्रति सरकार अब जाकर कुछ पसीजी है। पिछले एक दशक से स्वतंत्रता सेनानी का पौत्र होने का दर्जा पाने भटक रहे सुरेंद्र कुमार शुक्ल के मामले में मुख्यमंत्री के प्रमुख सचिव अशोक वर्णवाल ने नोटशीट लिखते हुए पुन: कैबिनेट में प्रस्ताव लाने जीएडी को लिखा है। तत्कालीन ऊर्जा एवं खनिज मंत्री राजेंद्र शुक्ल ने 24 सितंबर 2014 को एक नोटशीट मुख्यमंत्री को लिखी थी, जिसमें उन्होंने अमर शहीद के वंशज सुरेंद्र कुमार शुक्ल निवासी रीवा के पूर्वजों द्वारा प्रथम स्वतंत्रता संग्राम 1857 की क्रांति में शहीद हो गए थे, जिनका मप्र के सतना जिले के अंदर शहीद ग्राम पिंडरा में शासन द्वारा निर्मित &lsquo;शहीद स्तंभ&rsquo; की फोटो, स्वतंत्रता सेनानियों के प्रमाण पत्रों, जांच प्रतिवेदन सहित अन्य अभिलेख कई बार शासन और मुझे उपलब्ध कराए गए थे। मंत्री शुक्ल ने इस मामले में अमर शहीद वंशज सुरेंद्र कुमार शुक्ल के मामले में विशेष प्रकरण मानकर देश के प्रति दिए गए त्याग व बलिदान को ध्यान में रखते हुए स्वतंत्रता संग्राम सेनानी का दर्जा प्रदान कर राज्य सम्मान निधि एवं अन्य सुविधाएं स्वीकृत करने के लिए प्रकरण मंत्रि-परिषद के समक्ष प्रस्तुत करने का आग्रह किया था।</p>

<p style="text-align: justify;"><strong>सरकार को आई याद</strong></p>

<p style="text-align: justify;">सीएम के पीएस अशोक वर्णवाल ने जीएडी को नोटशीट लिखते हुए इस मामले में सीएम को दस दिन के भीतर वस्तु स्थिति से अवगत कराने सहित कैबिनेट में प्रस्ताव लाने को कहा है।</p>
