<p style="text-align: justify;"><strong>नई दिल्ली</strong>। वित्तीय सेवा कंपनी एस्सेल फाइनेंस मैनेजमेंट (ईएफएम) की म्यूचुअल फंड (एमएफ) इकाई का एस्सेल मल्टी कैप फंड नाम से नया फंड आॅफर (एनएफओ) लांच किया है जो दो जुलाई को बंद होगा। कंपनी के मुताबिक, एस्सेल ब्रांड के तहत पहला इक्विटी फंड है। यह फंड ओपन एंडेड इक्विटी स्कीम के तहत जारी किया गया है। ओपन एंडेड स्कीम के तहत जारी होने वाले फंडों की रोजाना के आधार पर खरीद िबक्री की जा सकती है। इनका कोई निर्धारित परिपक्वता अवधि नहीं होती है। एस्सेल म्यूचुअल फंड के कार्यकारी निदेशक और मुख्य कार्यकारी अधिकारी (सीईओ) राजीव शास्त्री ने कहा कि, यह एनएफओ 18 जून को खुला है और दो जुलाई को बंद होगा। उन्होंने कहा कि नाम बदलने के बाद एस्सेल म्यूचुअल फंड में अपने एसेट्स अंडर मैनेजमेंट (एयूएम) को लगभग तीन गुना तक बढ़ा दिया है। कंपनी का लक्ष्य अगले 12 महीनों में करीब 10,000 करोड़ रुपए का एयूएम हासिल करना है। इसे हासिल करने के लिए इस साल चार से पांच न्यू फंड आॅफर (एनएफओ) जारी करने की योजना है। मल्टी कैंप फंड इस साल का दूसरा एनएफओ है, जिसे कंपनी ने जारी किया है। उन्होंने कहा कि पहले एनएफओ के लिए देश के 170 शहरों के करीब 15,000 आवेदन प्राप्त हुए थे। इसको देखते हुए दूसरे एनएफओ को भी बेहतर प्रतिसाद मिलने की उम्मीद है।</p>
