<p style="text-align: justify;"><strong>धार</strong>।&nbsp; &nbsp;&nbsp; जिला मुख्यालय से सटे ग्राम देलमी में एक किसान के द्वारा बुवाई के लिए बैल के स्थान पर पत्नी को जोते जाने की खबर &lsquo;पीपुल्स समाचार&lsquo; में प्रकाशित होते ही जिला प्रशासन हरकत में आया और मामले की जांच के आदेश धार कलेक्टर । दीपकसिंह ने जारी कर कृषि विभाग के उपसंचालक श्री जामरे और धार तहसीलदार श्रीराम कनेश को संबंधित ग्राम के किसान के पास भेजा और उससे चर्चा की। हालांकि किसान ने जो समस्याएं अखबार को बताई थी, बाद में वह अधिकारियों के भारी लवाजमे को देखकर घबरा गया और उसने कुछ भी कहने से इनकार कर दिया। हालांकि किसान के दो पुत्र हैं और वे शिक्षक हैं किन्तु किसान से दोनों ही अलग रहते हैं। किसान दंपति स्वयं की मेहनत से अपना गुजारा करते हैं। अधिकारियों ने मौके पर जाकर पंचनामा बना लिया और जो सुविधा किसान को अभी तक नहीं मिली है, उसे उनका लाभ दिया जाएगा। वहीं सूत्र बताते हैं कि किसान को दल में शामिल एक अधिकारी ने चुपचाप यह कहकर चमकाया कि यदि कुछ बोला तो उसके पुत्रों की नौकरी भी जा सकती है, अत: किसान इस दबाव के चलते जांच दल के सामने कुछ बयान नहीं दे पाया और चुपचाप दल की बातें सुनता रहा और उसकी हां में हां मिलाता रहा।</p>
