<p style="text-align: justify;"><strong>भोपाल</strong>&nbsp; । 10 नंबर मार्केट स्थित लकी स्कूल यूनिफार्म सेंटर पर छापामार कार्रवाई के बाद मप्र राज्य बाल अधिकार संरक्षण आयोग और जिला प्रशासन ने कार्मल कॉन्वेंट स्कूल पर शिकंजा कसना शुरू कर दिया है। एडीएम दिशा नागवंशी ने बताया कि स्कूल प्रबंधन को डीईओ के माध्यम से नोटिस देकर सात दिन में जवाब मांगा गया है। यह कार्रवाई डीईओ की रिपोर्ट मिलने के बाद की गई है। सोमवार देर शाम तक डीईओने एडीएम को जांच रिपोर्ट सौंपी थी। ज्ञात हो, बीते शनिवार को बाल आयोग के सदस्य बृजेश चौहान व एडीएम दिशा नागवंशी के नेतृत्व में टीम ने दुकान पर छापा मारा था। यहां से कार्मल कॉन्वेंट स्कूल के स्टूडेंट के नाम से यूनिफार्म के पैकेट तथा बच्चों की सूची मिली थी।</p>

<p style="text-align: justify;"><strong>मोनोपोली चला रहे हैं स्कूल संचालक</strong></p>

<p style="text-align: justify;">इधर, पालक संघ के अध्यक्ष कमल विश्वकर्मा का कहना है कि भोपाल में निजी स्कूल अपनी मोनोपाली चलाते हैं। उनका कहना है कि निजी स्कूल संचालक बच्चों को कोर्स और डे&Ntilde;स की सूची को सार्वजनिक करने के बजाय एक दुकान या सेंटर का पता दे रहे हैं। अभिभावक मजबूरी में उसी सेंटर से कोर्स और ड्रेस खरीद लेता है। उनका कहना है कि ऐसे स्कूलों के खिलाफ प्रशासन को कड़ी कार्रवाई करनी चाहिए।</p>
