<p style="text-align: justify;"><strong>खरगोन </strong>। &nbsp; जिले के सभी थाना क्षेत्रों में जब्त कर रखी गई अवैध शराब को आखिरकार नष्ट करने की मंजूरी मिल गई। शुक्रवार को पुलिस और आबकारी के करीब 101 प्रकरणों में जब्त की गई 40 हजार लीटर अवैध शराब की बोतलों पर रोलर चलवा दिया। यह कार्रवाई शहर से करीब 3 किमी दूर डाबरिया फालिया में टे&Ntilde;चिंग ग्राउंड के समीप की गई। दोपहर करीब 1 बजे मौके पर पहुंचे कलेक्टर शशिभूषण सिंह, एसपी डी. कल्याण चक्रवर्ती के मुआयना करने के बाद बोतलों पर रोलर घुमाना शुरू कर किया गया। मौके पर पुलिस के आला अधिकारी और आबकारी विभाग के अधिकारियों के अलावा जिला प्रशासन के अफसर भी मौजूद थे। अफसरों के मुताबिक शराब की पेटियां इतनी ज्यादा थीं कि थानों में रखना मुश्किल हो रहा था। जिला आबकारी अधिकारी केसी अग्निहोत्री ने बताया कि दोनों विभागों के 101 प्रकरणों में जब्त शराब लगभग 40 हजार बल्क लीटर नष्ट की गई, जिसकी अनुमानित लागत 80 लाख रुपए है। नष्ट की गई शराब में 60 से 70 प्रकार की शराब शामिल है।</p>
