<p style="text-align: justify;"><strong>डबलिन</strong>। दिग्गज खिलाड़ियों से सजी भारतीय टीम पहला मैच 76 रन से जीत जाने के बाद आयरलैंड का शुक्रवार को होने वाले दूसरे और अंतिम ट्वंटी-20 अंतराष्ट्रीय मैच में पूरी तरह सफाया करने के लक्ष्य के साथ उतरेगी। भारत का इंग्लैंड के खिलाफ मुश्किल सीरीज शुरू होने से पहले यह आखिरी अंतर्राष्ट्रीय मैच है। भारत को इंग्लैंड से पहला ट्वंटी- 20 मैच तीन जुलाई को मैनचेस्टर में खेलना है। कप्तान विराट कोहली चाहेंगे कि उस सीरीज से पहले इस मैच में भी आयरलैंड का सफाया कर अपना मनोबल और मजबूत कर लिया जाए। पहले मैच की जीत में विराट का शून्य पर आउट हो जाना इस दिग्गज बल्लेबाज के लिए अच्छी शुरुआत नहीं है, क्योंकि उनका पिछला इंग्लैंड दौरा निराशाजनक रहा था। पहले मैच में विराट छठे नंबर पर उतरे थे, जो उनका बल्लेबाजी क्रम नहीं है। उन्हें अपने नियमित तीसरे नंबर के बल्लेबाजी क्रम पर आना होगा, ताकि वह ज्यादा रन बटोर सकें और मुश्किल सीरीज से पहले खुद को तैयार कर सकें। लेग स्पिनर युजवेंद्र चहल तथा चाइनामैन गेंदबाज कुलदीप यादव की दौरे में शानदार शुरुआत इस बात का संकेत है कि ये दोनों युवा कलाई के स्पिनर आगे चलकर इंग्लैंड के बल्लेबाजों को परेशानी में डाल सकेंगे। कुलदीप ने चार और चहल ने तीन विकेट लेकर आयरलैंड की पारी को अच्छी स्थिति से तहस- नहस कर दिया था।&nbsp;</p>

<p style="text-align: justify;"><strong>ओपनिंग जोड़ी फॉर्म में </strong></p>

<p style="text-align: justify;">ओपनरों रोहित शर्मा और शिखर धवन की अच्छी शुरुआत और फॉर्म भारत के लिए एक और अच्छा संकेत है। हालांकि रोहित पहले मैच में शतक बनाने से मात्र तीन रन से शतक से चूक गए थे, लेकिन उन्होंने शिखर के साथ पहले विकेट के लिए 160 रन की साझेदारी की थी। भारत ने अपने 100वें ट्वंटी-20 मैच में पांच विकेट पर 208 रन का विशाल स्कोर बनाया और मेजबान टीम को 20 ओवर में नौ विकेट पर 132 रन पर थाम कर आसान जीत हासिल की। भारत की 100 मैचों में यह 62वीं जीत थी।</p>
