<p style="text-align: justify;"><strong>ग्वालियर</strong>।<strong> </strong>ज्वाला शक्ति संगठन व बेटा बचाओ अभियान की संयोजिका काजल जादौन ने पीपुल्स समाचार से बातचीत में खुलासा किया है कि शहर में जिस्म से शोहरत तक पहुंचने का खेल खुलेआम चल रहा है। काजल ने कहा है कि शहर के प्रतिष्ठित व्यापारी मनीष बांदिल, संजय कठ्ठल व उनके साथी शहर की भोली-भाली लड़कियों को जिस्म के रास्ते आगे बढ़ाने का काम करते हैं और चकाचौंध में लड़कियां भी खो जाती हैं। काजल का आरोप है कि यह किसी एक लड़की के साथ नहीं इन लोगों के संपर्क में आने वाली हर लड़की के साथ यही खेल खेला जा रहा है। वहीं सनसनी खेज खुलासा किया है कि इन व्यापारियों से 25 लाख रुपए रेप पीड़िता ने लिए हैं, जो अब शहर छोड़ने की फिराक में है। रही बात सबूतों की तो अस्पताल से दुरस्त होते ही खुलासा कर दिया जाएगा। काजल जादौन के इस खुलासे के बाद कारोबारी वर्ग और पुलिस भी कठघरे में है। रेप पीड़िता के बयान के पलटने व काजल जादौन के खुलासे के बाद पुलिस की भूमिका भी संदेह के घेरे में आ चुकी है। इस मामले को लेकर जब रेप पीड़िता से फोन पर बात करने का प्रयास किया तो फोन तो उठाया, लेकिन जब बात करनी चाही तो हैलो-हैलो कर फोन कट कर दिया और फिर आऊट आॅफ कवरेज जाने लगा।</p>

<p style="text-align: justify;"><strong>मैं यह नहीं करुंगा तो आपको पैसा कहां से दूंगा</strong></p>

<p style="text-align: justify;">काजल ने कहा कि चैट में इस बात का भी उल्लेख है कि रेप पीड़िता ने जब संजय कठ्ठल से कहा कि तुम लोग लड़कियां फंसाने का काम करते हो तो संजय का कहना था कि हां यदि यह नहीं करुंगा तो तुम्हें पैसा कहां से दूंगा।पीड़िता ने यह भी हवाला देते हुए मनीष से कहा कि ईवेंट मैनेजर प्रीति(परिवर्तित नाम) के स्क्रीन शॉट भेजूं क्या।</p>

<p style="text-align: justify;"><strong>पुलिस के हाथ लगा सुराग</strong></p>

<p style="text-align: justify;">बीते रोज बेटा बचाओ अभियान की संचालिका काजल जादौन पर हरिशंकरपुरम के पास गोली मारकर हमला किया गया था। अब पुलिस इस हमलावर की तलाश वहां पर आसपास लगे सीसीटीवी कैमरों की फुटेज खंगाल कर रही है। सुबह इस हाईप्रोफाइल मामले को लेकर फौरेंसिक एक्सपर्ट अखिलेश भार्गव घटना स्थल जांच करने पहुंचे तो वहां पर खाली कारतूस पड़ा मिला। एएसपी सतेंद्र तोमर का कहना है कि कुछ सुराग हाथ लगे हैं, कल तक इस मामले का पटाक्षेप कर दिया जाएगा।</p>

<p style="text-align: justify;"><strong>व्यापारी व रेप पीड़िता की चैट डिटेल मेरे पास है</strong></p>

<p style="text-align: justify;">काजल ने कहा कि मनीष बांदिल व रेप पीड़िता के बीच हुई चैट उसके पास आ चुकी है। जिसमें रेप पीड़िता और मनीष बांदिल के बीच पैसों के लेन देन की बात उजागर हुई है। जिसमें नौ लाख रुपए देने की बात हुई , मनीष ने कहा कि चार पहले लो और पांच लाख रुपए बयान पलटने के बाद लेकिन वकील के कहने पर रेप पीड़िता ने पूरे पैसा पहले ही लेने की बात कही।</p>

<p style="text-align: justify;"><strong>मुझे फंसाने की योजना थी</strong></p>

<p style="text-align: justify;">काजल ने कहा कि चैट में यह भी उजागर हुआ है कि वह किसी मामले में मुझे फंसाने की साजिश रच रही थी। अब जब उसे पता चला है कि मैं हमले में बच गई हूं तो वह आज शहर छोड़ देगी। ऐसा पता चला कि दो दिन पहले रेप पीड़िता को 25 लाख रुपए मिल चुके हैं और 55 हजार रुपए पहले ले चुकी थी। इसी तरह से रेप पीड़िता ने अपने बॉय फ्रेंड से भी पैसा व शादी करना तय कर बयान पलट दिए थे और आरोप इन व्यापारियों पर लगाया था। अब जब व्यापारियों के पक्ष में बयान दिए तो बॉयफ्रेंड पर खतरा मड़राने लगा है।</p>
