<p style="text-align: justify;"><strong>नई दिल्ली</strong>। दिल्ली हाईकोर्ट ने शुक्रवार को कहा कि दिल्ली के मुख्यमंत्री अरविन्द केजरीवाल के हाल के धरना और आईएएस अधिकारियों की कथित हड़ताल के खिलाफ याचिकाओं पर जल्द सुनवाई की कोई जरूरत नहीं है। न्यायमूर्ति एके चावला और न्यायमूर्ति नवीन चावला की पीठ ने कहा, गतिरोध खत्म हो गया है। पीठ ने याचिकाकर्ताओं से पूछा कि क्या वे अपनी - अपनी याचिकाएं वापस लेना चाहते हैं। दिल्ली विधानसभा में विपक्ष के नेता विजेंदर गुप्ता समेत सभी याचिकाकर्ताओं ने कहा कि उन्होंने अपने - अपने बिंदु उठाए हैं और वे उसे आगे बढ़ाना चाहेंगे। इसके बाद अदालत ने सभी मामलों पर तीन अगस्त को सुनवाई करने का निश्चय किया।</p>
