<p style="text-align: justify;"><strong>ग्वालियर </strong>। &nbsp; प्रधानमंत्री आवास योजना के तहत आवासों का निर्माण तेजी से एवं गुणवत्ता के साथ कराएं, जिससे वर्ष 2022 तक सभी जरूरतमंदों को मकान मालिक बनाने के लक्ष्य की पूर्ति हो सके। यह बात मंत्री माया सिंह ने जिला विकास समन्वय एवं निगरानी समिति (दिशा) की बैठक में संबंधित अधिकारियों से कही। बैठक में मंत्री नारायण सिंह कुशवाह, महापौर विवेक शेजवलकर, विधायक भारत सिंह कुशवाह, जिला पंचायत अध्यक्ष मनीषा भुजबल सिंह यादव, उपाध्यक्ष शांतिशरण गौतम एवं नगर पालिका अध्यक्ष आरती मौर्य, कलेक्टर अशोक कुमार वर्मा व निगमायुक्त विनोद शर्मा मौजूद थे ।</p>

<p style="text-align: justify;"><strong>विकास के लिए राज्य सरकार तत्पर: मायासिंह</strong></p>

<p style="text-align: justify;">प्रदेश सरकार विकास के लिए हर क्षेत्र में कार्य कर रही है। 2022 तक हर आवासहीन को आवास उपलब्ध कराने के चलते सभी जिलों में प्रधानमंत्री आवास योजना के तहत तेजी से आवासों का निर्माण हो रहा है। यह बात मंत्री मायासिंह ने वार्ड 18 के दीनदयाल नगर में 15 लाख से बनने वाली सड़क डामरीकरण के भूमिपूजन अवसर पर कही। कार्यक्रम में जीडीए अध्यक्ष अभय चौधरी, साडा अध्यक्ष राकेश जादौन, एमआईसी सदस्य धर्मेन्द्र राणा, मंडलाध्यक्ष राम प्रकाश परमार, पार्षद जबर सिंह उपस्थित रहे।</p>
