<p style="text-align: justify;"><strong>रतलाम</strong>। पतंजलि नशा मुक्ति समिति एवं पुलिस परिवार के तत्वावधान में अंतरराष्ट्रीय नशा निरोधक दिवस के उपलक्ष्य में शहीद चौक पर नशारूपी पुतले का दहन एवं मानव शृंखला बनाकर नशा नही करने का संकल्प लिया गया। इसमें मुख्य रूप से उपस्थित महापौर डॉ. सुनीता यार्दे ने कहा कि नशा मनुष्य जीवन का सबसे बड़ा दुश्मन है। नशे की एक बार की शुरूआत ही बाद में आदत बन जाती है। हमें अच्छे संस्कारों की नींव बच्चों के मन मे बचपन से ही रखना चाहिए। नशा मुक्ति के लिए जन आन्दोलन बहुत आवश्यक है। अतिरिक्त पुलिस अधीक्षक प्रदीप शर्मा ने रतलाम स्कूल के संचालक, शिक्षक, छात्र छात्राओं एवं बड़ी संख्या में उपस्थित गणमान्य नागरिकों को नशा नही करने का संकल्प दिलाते हुए कहा कि जीवन के विकास में सबसे बड़ी बाधा नशा ही है। नशा करने वाला अपना विनाश तो करता ही है साथ ही अपने परिवार को भी विनाश की और ले जाता है। आज बहुत आवश्यक है बच्चों को नशे के दुष्परिणाम की जानकारी देकर और अपने आप को नशे से बचाकर नशा मुक्त समाज के निर्माण में सहयोग करने की। समिति जिलाध्यक्ष महेश शर्मा ने कहा कि नशे से मानसिक, आर्थिक और शारीरिक हानि होती है। मानव समाज की भलाई के लिए नशा करने से रोकना आवश्यक है। इन्होंने की भी सहभागिता इस अवसर पर पूर्व महापौर शैलेन्द्र डागा, विरेन्द्र वाफगांवकर, सुधीर छाजेड़, अशोक जैन लाला, राकेश देसाई, संदीप व्यास, शिवम शर्मा, विरेन्द्र त्रिवेदी, प्रशांत व्यास, इक्का बैलुत, विनोद राठौड़, फैयाज मंसूरी, संजूसिंह चौहान, प्रमोद वोहरा, भानू आचार्य, अरूण गर्ग, निलेश शर्मा, विवेक वाजपेई, अजय कटारिया, विजय खण्डेलवाल, नितेश कटारिया, धर्मचन्द सिसोदिया, ऋषि कुमार शर्मा, संजय पारिख, कुतुबुददीन घासवाला, नूरूददीन भाई अलीभाई रंगवाला, शीतल सेन, अभिषेक जाट, जगदीश व्यास, राजेश दरक,विनोद राठौड़, योगेन्द्र जादौन, डॉ. हितेश पाठक, सत्यनारायण उपाध्याय, राजू उपाध्याय, महेश व्यास, ओम त्रिवेदी, प्रतापसिंह जादोन, ताराबेन सोनी, संध्या उपाध्याय, सुनीता पाठक, कल्पना पुरोहित, नूतन भट्ट, सुलोचना शर्मा, राधा जोशी, सरोज शर्मा, इंदु पाठक, आरती त्रिवेदी, इंदु उपाध्याय सहित बड़ी संख्या में गणमान्य नागरिक उपस्थित थे। संचालन हर्ष दशोत्तर द्वारा किया गया। आभार समिति जिलाध्यक्ष महेश शर्मा ने माना।</p>
