<p style="text-align: justify;"><strong>नई दिल्ली</strong>। भारतीय जूनियर निशानेबाजों ने जर्मनी के सुहल में आयोजित आईएसएसएफ जूनियर विश्व कप के अंतिम दिन गुरुवार को पांच स्वर्ण सहित आठ पदक जीते और पदक तालिका में शीर्ष स्थान हासिल किया। अंतिम दिन भारत ने 10 मीटर एयर पिस्टल मिक्स्ड टीम, 25 मीटर स्टैंडर्ड पिस्टल पुरुष जूनियर व्यक्तिगत और टीम तथा 25 मीटर स्टैंडर्ड पिस्टल महिला जूनियर व्यक्तिगत और टीम स्पर्धा में स्वर्ण जीते। इसके अलावा भारत ने 10 मीटर एयर राइफल मिक्स्ड टीम स्पर्धा में रजत और 25 मीटर स्टैंडर्ड पिस्टल जूनियर पुरुष तथा जूनियर महिला स्कीट टीम स्पर्धा में कांस्य पदक जीते।</p>
