<p style="text-align: justify;"><strong>भोपाल</strong>। निजी स्कूलों के लिए राज्य सरकार ने फीस रेगुलेशन एक्ट के अंतर्गत नोटिफिकेशन जारी कर दिया है। इसके तहत स्कूल अब फीस, यूनीफार्म व कॉपी-किताब को लेकर मनमानी नहीं कर सकेंगे। वे पांच साल तक न तो ड्रेस बदल सकेंगे न ही फीस नकद ले सकेंगे। अब पालकों को बैंक अकाउंट में फीस जमा कराई जाएगी। सत्र शुरू होने के 150 दिन पहले फीस पोर्टल पर सार्वजनिक करना होगी और तीन साल का लेखा जोखा डीईओ को देना होगा।</p>

<p style="text-align: justify;"><strong>25 तक मांगीं आपत्तियां</strong></p>

<p style="text-align: justify;">सरकार द्वारा निजी स्कूलों पर नियंत्रण के लिए 26 जून को मप्र निजी विद्यालय फीस अधिनियम का नोटिफिकेशन जारी किया गया है। अधिनियम को अंतिम रूप देने से पहले एक महीने अर्थात 25 जुलाई तक दावे-आपत्ति भी मांगे गए हैं।</p>
