<p style="text-align: justify;">&rsquo;<strong>इंदौर </strong>। &nbsp; नर सेवा ही नारायण सेवा है, जो परिस्थिति जन्य लोगों की मदद करते हैं उन पर ईश्वर की विशेष कृपा होती है। इससे वह मनुष्य जीवन के श्रेष्ठतम कर्तव्य का निर्वाह कर रहे हैं। ऐसा करना भाग्यशाली है और इन जरूरतमंदों को शिक्षा,रोजगार और सम्मान के साथ जीना सिखाने वाले धरती पर भगवान के दूत से कम नही होते है। यह बातें केट रोड कुंदन नगर स्थित जरूरत मंदों के लिए कार्य करने वाली संस्था बहुउद्देशीय के 28 वर्ष पूर्ण होने पर समरसता कार्यक्रम में शहर के ख्यात डॉ. शरद पंडित ने अपने संबोधन में कही। ज्ञात हो कि जरूरत मंदों को नि:शुल्क शिक्षा, आवास और स्वास्थ्य का ध्यान रखने वाली संस्था ने अपने कार्यकाल के 29वें वर्ष में प्रवेश किया। इस अवसर पर संस्था के बालक-बालिकओं और वृद्धश्रम के सभी सदस्यों ने समरसता कार्यक्रम का आयोजन किया। आयोजन में आश्रम परिसर को बच्चों ने मनोहारी स्वरूप प्रदान किया व देशभक्ति गीतों से सभी को मोहित कर दिया। 5 साल की नन्ही बालिका एवं एक पैर वाले विकलांग बालक की सबसे आगे हिन्दुस्तानी प्रस्तुित ने सभी को रोमांच से भर दिया।</p>
