<p style="text-align: justify;"><strong>भिंड </strong>&nbsp;।&nbsp; राज्यमंत्री लालसिंह आर्य ने कृषि उपजमंडी गोहद में मुख्यमंत्री बकाया बिजली बिल माफी योजना का शुभारंभ किया। इस अवसर पर भोपाल में आयोजित प्रदेश स्तरीय कार्यक्रम से मुख्यमंत्री श्री शिवराज सिंह चौहान का उदबोधन का लाईव प्रसारण भी दिखाया गया। कार्यक्रम को संबोधित करते हुए राज्यमंत्री श्री आर्य ने कहा कि इस योजना के माध्यम से प्रदेश में गरीबों के कल्याण का नया इतिहास रचा जा रहा है। मुख्यमंत्री जन कल्याण (संबल) योजना के तहत विशेष शिविर का आयोजन जारी है। संबल योजना के तहत पंजीकृत श्रमिकों को मिलेगी 30 जून तक के बिजली बिल की माफी। आगे मात्र 200 रुपये प्रति माह पर मिलेगी बिजली। उन्होंंने इस योजना के बेहतर क्रियान्वयन में प्रशासन को गंभीरता से जुटने को कहा। उन्होंने कहा कि इस योजना के अंतर्गत तकरीबन 22 योजनाओं का लाभ मिलेगा। बिजली बिल माफी योजना के अंतर्गत बीपीएल एवं कर्मकार मण्डल को भी शामिल किया गया है। बिल को लेकर न्यायालय में चल रहे प्रकरण वापस लिए जायेंगे एवं उनमें भी बिल माफ किए जायेंगे। इस योजना के लाभ योजना पंजीकृत व्यक्ति को ही प्राप्त होंगे। यह सब लाभ हितग्राहियों को दिए गए एक कार्ड द्वारा प्राप्त होंगे। यह कार्ड उन सभी व्यक्ति को मिलेगा, जिन्होंने इस योजना के अंतर्गत अपना पंजीयन कराया होगा। मंत्री श्री आर्य ने बताया की आगामी 11 जुलाई को एक कार्यक्रम ऊर्जा दिवस के रूप में आयोजित किया जाएगा।</p>

<p style="text-align: justify;"><strong>नरेन्द्र सिंह ने किया बिजली बिल माफी योजना का शुभारंभ</strong></p>

<p style="text-align: justify;">क्षेत्रीय विधायक नरेन्द्र सिंह कुशवाह के मुख्य आतिथ्य में मुख्यमंत्री बिजली बिल माफी योजना कार्यक्रम जगदीश मैरिज गार्डन पर आयोजित किया गया।</p>
