<p style="text-align: justify;"><strong>भोपाल</strong>। मंगलवार रात प्रेमिका के घर जाकर खुद की कनपटी पर गोली मारने वाले अरेरा मंडल भाजयुमो उपाध्यक्ष अतुल लोखंडे की हालत गंभीर बनी है। गोली लगने से उसके ब्रेन के दो टुकड़े हो गए हैं। आंखें खराब हो चुकीं हैं। बचने की उम्मीद कम देखते हुए परिजनों ने अतुल के अंगदान करने का मन बना लिया है। डॉक्टरों के मुताबिक उसके लिवर, हार्ट किडनी ठीक हैं। इन्हें सुरक्षित किया जा सकता है। उधर, एमपी नगर पुलिस ने युवती, उसके पिता, बहन और मां के बयान दर्ज कर लिए हैं। युवती ने अतुल के साथ करीब 7 साल तक प्रेम संबंध रहने की बात स्वीकार की है। हालांकि उसने अतुल पर बीते एक साल से परेशान करने और मारपीट के आरोप भी लगाए हैं।</p>
