<p style="text-align: justify;"><strong>भोपाल&nbsp;</strong> । राजधानी में पिछले चौबीस घंटों के दौरान बदमाशों ने आधा दर्जन स्थानों पर धावा बोला। इस दौरान वे लाखों के सोने-चांदी के जेवरात, मोबाइल फोन समेत अन्य सामान ले गए। पुलिस के मुताबिक ओमवती मेहरा पत्नी देवकरण (60) राहुल नगर झुग्गीबस्ती में रहती हैं। 28 जून की रात को बारिश के कारण लकड़ी का दरवाजा फूल गया था, इस कारण वह बंद नहीं हो रहा था। देर रात परिजन दरवाजा बंद करना ही भूल गए। सुबह ओमवती की बेटी काम पर जाने से पहले बैग उठाने पहुंची तो कमरे में बैग नहीं मिला। तलाश करने पर पता चला कि घर के अंदर रखे दो बैग गायब हैं। इनमें सोने की झुमकी, दो मंगलसूत्र, 24 सौ रुपये नकद, ओप्पो, सैमसंग और इंटेक्स कंपनी के कुल पांच मोबाइल फोन समेत अन्य सामान गायब था। पुलिस ने चोरी गए सामान की कीमत 65 हजार रुपये बताई है। इसी थानांतर्गत नेहरू नगर कालोनी में रहने वाली सुमन चौरसिया के सूने आवास से चोर दस ग्राम वजनी सोने की चेन और साढ़े पांच हजार रुपये नकदी समेत अन्य सामान चोरी कर ले गए। पुलिस ने प्रकरण दर्ज करके जांच शुरु कर दी है।</p>
