<p style="text-align: justify;"><strong>बड़वानी&nbsp; </strong>।&nbsp; यातायात थाने पर पदस्थ एक प्रधान आरक्षक के पुत्र का शव खुद के घर में फांसी के फंदे पर मिला। पुलिस ने पहुंच मुआयना कर शव पीएम के लिए भिजवाया। पीएम के बाद शव परिजन को सौंपा। पुलिस के अनुसार प्रथम दृष्टया कर्ज का मामला सामने आ रहा है। फिलहाल पुलिस ने मर्ग कायम कर मामला जांच में लिया है। प्राप्त जानकारी के अनुसार शहर के आनंद नगर सेंट मेरी स्कूल के सामने स्थित यातायात थाने के प्रधान आरक्षक सुरेश मालवीय का निवास है। शनिवार सुबह उनके 27 वर्षीय पुत्र रवि का शव फांसी के फंदे पर पाया गया। सूचना पर पुलिस ने मौका मुआयना किया। हालांकि, पड़ताल में सुसाइड नोट नहीं मिला। थाना प्रभारी राजेश यादव ने बताया कि मृतक के पिता ने चर्चा में पुत्र द्वारा कर्ज की बात कहने की जानकारी दी है। फिलहाल मर्ग कायम कर मामला विवेचना में लिया है। ड्यूटी के दौरान अटैक आने से होमगार्ड जवान की मौत-महू। शनिवार सुबह 11.20 बजे महू थाने में कार्यरत होमगार्ड के जवान रंजन पंवार की ड्यूटी के दौरान थाने में ही अटैक आने से मौके पर ही मौत हो गई। बताया जाता है अटैक आने बाद तत्काल प्रभाव से उन्हें शासकीय अस्पताल ले जाया गया, परंतु चिकित्सकों ने उन्हें मृत घोषित कर दिया। पुलिस जवान रंजन पंवार स्थानीय निवासी थे। शाम को उनकी अंतिम यात्रा निवास स्थान गांगलिया खेड़ी से निकली, जिसमें पुलिस जवान व अधिकारी मौजूद हुए। इधर, महू तहसील के अन्य थानों के पुलिस जवानों एवं अधिकारियों ने भी उन्हें श्रद्धांजलि अर्पित की।8888अस्पताल में आॅपरेटर था रवि मृतक रवि पिता सुरेश जिला अस्पताल की ओपीडी में कम्प्यूटराइज्ड चिट्टी बनाने का काम करता था। उसका डेढ़ वर्षीय बालक भी है। घटना के बाद परिजन का रो-रोकर बुरा हाल हो गया। सूचना पर मौके पर पहुंचे एफएसएल अधिकारी बीएस बघेल ने भी पड़ताल की। एफएसएल अधिकारी ने बताया कि रवि का शव छत पर टंगे झूले की रस्सी से लटका था। हालांकि, कमरे का दरवाजा बंद था, इसकी जानकारी नहीं है। परिजन ने दरवाजा तोड़ देखा तो रवि फंदे पर लटका था।</p>
