<p style="text-align: justify;"><strong>जबलपुर</strong>। परमिट रिन्यू न होने के कारण रविवार को एक भी मेट्रो बस के न चलने से इन बसों के भरोसे रहने वाले यात्री परेशान हो गए। हालाकि रविवार होने के कारण कामकाजी लोगों को तो छुट्टी होने के कारण असर नही ंपड़ा,मगर रोजाना मेट्रो बसों से आवाजाही करने वाले लोग जरूर परेशान हुए। जानकारी के अनुसार मेट्रो बसों का परमिट 30 जून तक का था। शनिवार को परमिट जारी नहीं हो सका इसके पीछे कारण यह है कि समय पर परमिट बढ़ाने का आवेदन नहीं दिया गया था। आरटीओ से मिली जानकारी के अनुसार आॅपरेटरों ने समय पर आवेदन नहीं दिया था। जिसके कारण परमिट जारी नहीं किए जा सके।</p>

<p style="text-align: justify;"><strong>5 आॅपरेटर कंपनियों करती हैं संचालन</strong></p>

<p style="text-align: justify;">शहर में चल रहीं करीब 90 मेट्रो बसों का संचालन 5 अलग-अलग ट्रांसपोर्ट कंपनियां कर रही हैं। इनमें सदगुरू ट्रांसपोर्ट तथा संस्कारधानी बस सर्विस आदि कंपनियों की जवाबदेही परमिट की है। कंपनियों के संचालकों ने समय रहते परमिट बढ़ाने आवेदन नहीं किया जिसके कारण यह परेशानी हुई है। संभवतय यह औपचारिकता सोमवार को हो जाएगी,जिसके बाद बसें चल सकेंगी।</p>
