<p style="text-align: justify;"><strong>भोपाल</strong>। विवादित लेडी इवेंट मैनेजर ने पहले तो फोन करके एंकरिंग करने वाली एक युवती से दोस्ती की और फिर कामयाबी की सीढ़ियां चढ़ने के बदले कंप्रोमाइज करने की सलाह देते हुए वॉट्सएप पर एंकरिंग फीस के अलावा सिर्फ एक क्लाइंट को एंटरटेन करने पर 30 हजार कैश का आॅफर भी दिया। इससे आहत युवती ने पिपलानी थाने में लिखित शिकायत कर दी है। इसके बाद से ही लेडी इवेंट मैनेजर लगातार फोन पर युवती को कंपलेंट वापस नहीं लेने पर अंजाम भुगतने की धमकी दे रही है। पुलिस उसकी तलाश कर रही है। पुलिस को की गई शिकायत के अनुसार मिनॉल रेसीडेंसी में रहने वाली और पिपलानी स्थित आॅफिस में काम करने वाली युवती से वॉटसएप और फेसबुक के जरिए इवेंट मैनेजर कनक सोनी ने संपर्क किया। कुछ दिनों की बात के बाद उसने उसे इंदौर में इवेंट में एंकरिंग करने का आॅफर दिया, जिसको स्वीकार करने के बाद बुधवार की दोपहर करीब साढे&THORN; बारह बजे युवती को वाट्सएप पर मैसेज भेजा कि &lsquo;इवेंट से अतिरिक्त कंप्रो करने पर 20 से 30 हजार से भी ज्यादा हो जाएगा पेमेंट, बताओ, इफ यू इंट्रेस्ट...एंड अभी का इवेंट है वह भी करो तो बताओ..अभी भोपाल आए हुए हैं इंदौर के लोग..एंड एक ही रहेगा कंप्रो वर्क...तुम्हे अच्छा बड़ा पेमेंट करवा दूंगी।&rsquo;</p>

<p style="text-align: justify;"><strong>मॉडल ने भी कनक के खिलाफ की थी शिकायत</strong></p>

<p style="text-align: justify;">आशिमा मॉल में 2015 में आयोजित फैशन शो में आयोजक कांग्रेसी नेता फैजान खान और कनक सोनी के खिलाफ एक मॉडल ने मिसरोद थाने में शिकायत दर्ज कराई थी। पुलिस को दिए शिकायती आवेदन में उसने ग्रीन रूम में जबरन घुसने और गंदा प्रपोजल अस्वीकार करने पर मारपीट करने की शिकायत की थी। इस पर क्रिमिनल केस दर्ज होने के बाद जमानत लेनी पड़ी थी।</p>

<p style="text-align: justify;"><strong>अटेंड नहीं किया पुलिस का फोन </strong></p>

<p style="text-align: justify;">युवती की शिकायत के बाद पिपलानी पुलिस ने तत्काल ही कनक सोनी को उसके मोबाइल फोन पर संपर्क किया, लेकिन उसने फोन अटेंड नहीं किया। इसके बाद पुलिस ने उसके संभावित ठिकानों और करीबियों की लिस्ट बनाकर सर्चिंग शुरू कर दी है।</p>
