<p style="text-align: justify;"><strong>जबलपुर</strong>। समीपवर्ती स्टेशन श्रीधाम में महानगरी एक्सप्रेस का एसी बंद होने से यात्री इस कदर भड़क गए कि उन्होंने एएसएम के कक्ष को ही तहस- नहस कर डाला। लगभग 5 घंटे बंद एसी के बीच परेशान यात्रियों का गुस्सा काबू में नहीं रहा और उन्होेंने जमकर तोड़-फोड़ कर डाली। दरअसल जबलपुर-इटारसी रेलखंड के विक्रमपुर स्टेशन के समीप बुधवार की देर रात ओएचई तार टूटने की घटना से रेल यातायात ठप हो गया था। सुधार कार्य होने के बाद श्रीधाम स्टेशन पर महानगरी एक्सप्रेस को रोककर, डीजल इंजन से चलने वाली ट्रेनों को निकाला जाने लगा, जिससे यात्री भड़क गए।</p>

<p style="text-align: justify;"><strong>लगाया डीजल इंजन</strong></p>

<p style="text-align: justify;">घटना की खबर जिला पुलिस को लगी तो बड़ी संख्या में पुलिस बल मौके पर पहुंचा और यात्रियों को खदेड़ दिया। बाद में यात्रियों के आक्रोश को देखते हुए महानगरी एक्सप्रेस में इलेक्ट्रिक की जगह डीजल इंजन लगाया गया।</p>

<p style="text-align: justify;"><strong>आधा दर्जन घटनाएं</strong></p>

<p style="text-align: justify;">उल्लेखनीय है कि जबलपुर-इटारसी रेलखंड में विद्युतीकरण का कार्य हुए बामुश्किल 6 माह भी नहीं बीते हैं, किंतु आधा दर्जन से अधिक बार तार टूटने की घटनाएं हो चुकी हैं, जिससे यातायात बाधित होता चला आ रहा है। विद्युत तार के सुधार का कार्य गुरूवार की सुबह तक चलता रहा, जिससे कई गाड़ियों को श्रीधाम स्टेशन पर रोकरोक कर निकाला जाता रहा।</p>
