<p style="text-align: justify;"><strong>जबलपुर</strong>।<strong> </strong>ग्वारीघाट में नाव संचालन को लेकर एक बार फिर असली-नकली नाविक संगठनों में विवाद खड़ा हो गया है। पूर्व में यहां बरसों से नाव चला रहे नाविकों ने अपनी संस्था को पंजीकृत करवाया गया है। अब उनका आरोप है कि यहां फर्जी नाविकों ने अपने संगठन को पंजीकृत करने आवेदन दिया है जिससे उनकी रोजी-रोटी पर खतरा मंडराने लगा है। शुक्रवार को उमा घाट नाव चालकसहकारी संस्था मर्यादित ग्वारीघाट के नाम से पहले ही पंजीकृत नाविकों के संगठन ने कलेक्टर छवि भारद्वाज को उप रजिस्ट्रार को संबोधित ज्ञापन सौंपा । इसके उपरांत सभी नगर निगम पहुंचे जहां उपायुक्त अंजू सिंह को ज्ञापन सौंपा। ज्ञापन में कहा गया है कि यदि फर्जी नाविकों के संघ का पंजीक रण किया गया तो उनकी रोजी-रोटी पर खतरा हो जाएगा और अपात्र लोग शासकीययोजनाओं का लाभ लेने लगेंगे।</p>
