<p style="text-align: justify;"><strong>पुणे</strong>। एक पूर्व पार्षद समेत महाराष्ट्र नवनिर्माण सेना के कुछ कार्यकर्ताओं ने खाद्य वस्तुओं की ज्यादा कीमतों को लेकर एक सिनेमाघर के सहायक प्रबंधक के साथ मारपीट कर दी। इस घटना का वीडियो सोशल मीडिया पर वायरल होने के बाद पुलिस ने पूर्व पार्षद किशोर शिंदे और मनसे के अन्य कार्यकर्ताओं के खिलाफ शुक्रवार को मामला दर्ज किया। वीडियो में करीब एक दर्जन मनसे कार्यकर्ताओं को सेनापति बापत मार्ग स्थित पीवीआर आइकन सिनेमाघर में जबरन घुसने और उनमें से कुछ को सहायक प्रबंधक को थप्पड़ मारते देखा जा सकता है। इन कार्यकर्ताओं के हाथ में बैनर थे और वे खाद्य वस्तुओं की ज्यादा कीमत को लेकर विरोध कर रहे थे।</p>
