<p style="text-align: justify;"><strong>नई दिल्ली</strong>। दिल्ली उच्च न्यायालय ने दिल्ली एवं जिला क्रिकेट संघ (डीडीसीए) चुनाव को रद्द करने की मांग करने वाली याचिका को खारिज कर दिया। अदालत ने कहा कि मई में शुरू हुई चुनाव प्रक्रिया 30 जून को मतदान के साथ संपन्न हो जाएगी और उन्हें इसमें अचानक दखल देने का कोई कारण नहीं दिख रहा। डीडीसीए के एक सदस्य ने याचिका दायर कर सर्वोच्च न्यायालय से बीसीसीबाई संविधान को मंजूरी मिलने तक चुनाव पर रोक लगाने की मांग की थी। इस पर सुनवाईकरते हुए न्यायाधीश विनोद गोयल और रेखा पल्ली की अवकाश पीठ ने कहा, दोनों पक्षों की दलीलों पर विचार करने के बाद हमें चुनाव प्रक्रिया में हस्तक्षेप करने का कोई कारण नहीं दिख रहा है।</p>
